ຜູ້ນຳ ຢູໂຣບ ຫາລືກັນ ກ່ຽວກັບ ການຢຸດຍິງ ທີ່​ບໍ່​ໝັ້ນ​ຄົງ ໃນ ຢູເຄຣນ 
ບັນດາຜູ້ນຳຢູ​ເຄ​ຣນ ຣັດ​ເຊຍ ​ເຢຍຣະ​ມັນ ​ແລະ​ຝຣັ່ງ ຫາລືກັນ ເລື້ອງການຢຸດຍິງ ທີ່​ບໍ່​ໝັ້ນ​ຄົງ ໃນຢູເຄຣນ ລະຫວ່າງລັດ​ຖະ​ບານ Kyiv ​ແລະ ພວກ​ກະບົດ​.
ບັນດາລັດຖະມົນຕີຕ່າງປະເທດຂອງຢູເຄຣນ ຣັດເຊຍ ເຢຍຣະ ມັນ ແລະຝຣັ່ງ ພົບປະກັນໃນວັນອັງຄານມື້ນີ້ ເພື່ອຫາລືກ່ຽວກັບ ການຢຸດຍິງ ໃນພາກຕາເວັນອອກຂອງຢູເຄຣນ ທີໄດ້ເຮັດໃຫ້ ການສູ້ລົບຫລຸດນ້ອຍລົງ ແຕ່ບໍ່ສາມາດຍຸດຕິ ຄວາມເປັນປໍລະ ປັກ ລະຫວ່າງ Kyiv ແລະ ພວກກະບົດແລ່ງແຍກດິນແດນນິ ຍົມຣັດເຊຍ ການຢຸດຍິງ ທີ່ຄວນເລີ້ມໃນວັນທີ 15 ເດຶຶອນກຸມພາ ໄດ້ປະສົບ ກັບຄວາມລົ້ມແຫລວໃນການຮັກສາຈຸດຍຸດທະສາດທີ່ສຳຄັນ ຕ່າງໆໄວ້ໄດ້ ອີງຕາມອົງການ ວ່າດ້ວຍຄວາມໝັ້ນຄົງ ແລະ ການຮ່ວມມືຂອງຢູໂຣບ ຫລື OSCE ທີ່ໄດ້ສັງເກດການຢຸດ ຍິງນັ້ນ ບັນດາເຈົ້າໜ້າທີ່ອົງການ OSCE ໃນວັນຈັນວານນີ້ໄດ້ລາຍງານການສືບຕໍ່ລ່ວງ ລະເມີີດ ການຢຸດຍິງ ຮວມທັງຢູ່ໃນແລະອ້ອມແອ້ມເມືອງທ່າຍຸດທະສາດ Mariupol ແລະເມືອງ Debaltseve ທີ່ພວກກະບົດໄດ້ຍຶດເອົາຈາກກອງທັບຢູເຄຣນ ໃນອາທິດແລ້ວນີ້ ແຕ່ວ່າຫົວໜ້າອົງການ OSCE ກ່າວວ່າ ຈຳນວນທັງໝົດຂອງ “ຄວາມເຄັ່ງຕຶງ” ໃນການປະຕິບັດງານທາງທະຫານ ຢູ່ໃນເຂດດັ່ງກ່າວໄດ້ “ຫລຸດລົງຢ່າງຫລວງຫລາຍ” ໃນບໍ່ເທົ່າ ໃດອາທິດທີ່ຜ່ານມາ ແລະບໍ່ມີການເປັນປໍລະປັກກັນເພີ້ມຕື່ມ ໄດ້ສັງເກດການຢູ່ບ່ອນອຶ່ນ ຕະຫລອດແນວຢຸດຍິງ ປະທານຂອງອົງການ OSCE ມີກຳນົດທີ່ຈະລາຍງານຕໍ່ສະພາ ຄວາມໝັ້ນຄົງ ສະຫະປະຊາຊາດ ໃນວັນອັງຄານມື້ນີ້ ໃນເວລາ 3 ໂມງແລງ ຕາມເວລາ ທ້ອງຖິ່ນໃນພາກຕາເວັນອອກຂອງສະຫະລັດ